Hilari ostaje u trci, Mekejn obezbedio nominaciju Republikanaca
Hilari Klinton juče odnela pobedu u ključnim državama   – dok je Džon MekKejn osvojio predsedničku nominaciju Republikanske stranke
Pobedama u ključnim državama Teksasu i Ohaju, senatorka iz Njujorka, , prekinula je niz od 12 uzastopnih pobeda  za nominaciju Demokratske stranke i - istovremeno, udahnula novi život kampanji koja se, koliko juče, nalazila pred završetkom. Pored Teksasa i Ohaja, Klintonova je slavila i u maloj severozapadnoj državi Rod Ajlendu, dok je Obama pobedio u Vermontu. Bivša prva dama rekla je sledbenicima u Kolumbasu u Ohaju, da njena borba za predsedničku nominaciju "tek počinje" i da dobija na snazi. Podvukla je da nijedan kandidat u novijoj istorji , demokrata ili republikanac, nije pobedio na predsedničkim izborima , a da nije dobio poverenje birača u Ohaju. Obama je svojim sledbenicima u San Antoniu u Teksasu, kazao da očekuje da bude kandidat Demokratske stranke i da njene pobede u tri od četiri nadmetanja u utorak neće bitnije promeniti razliku u broju osvojenih delegatskih mesta, na konvenciji koja će u avgustu birati kandidata stranke. I Obama i Hilari Klinton imaju ispod 1.350 delegatskih glasova, a za formalnu nominaciju potrebno im je 2.025. Na drugoj strani, predsednička trka za republikanskog kandidata je završena. Senator  pobedio je na sva četiri nadmetanja u utorak i sada ima potrebnih 1191 delegata. Mekejnov trijumf usledio je svega nekoliko meseci pošto je njegova kampanja bila pred gašenjem. Po svemu sudeći dobro raspoložen posle jučerašnjeg završetka predizborne trke predsedničkih pretendenata Republikanske stranke, predsednik Buš je čekajući senatora iz Arizone u Beloj kući, uveseljavao novinare. Posle igre i stepovanja, predsednik je izjavio da je Mekejn - inače predsednikov rival na predsedničkim izborima 2000. godine - pokazao neverovatnu hrabrost, jak karakter i upornost, zahvaljujući čemu je i stigao do nominacije. Predsednik Buš je dodao da su upravo to osobine koje američki predsednik mora da poseduje.